712. DE AUGMENTIS SCIENTIARUM LIB. SEXT. 



omnes improbare partitiones quibus usi non sumus. Duplex 

 enim nobis imponitur necessitas partitiones mutandL Una, quia 

 haec duo, nimirum res natura proximas in unam classem redi- 

 gere, et res ad usum promendas conjicere in unum cumulum, 

 fine ipso et intentione sunt omnino diversa. Exempli gratia ; 

 secretarius aliquis regis aut reipublicae, in musaeo chartas 

 suas ita proculdubio distribuit, ut quae similis sint naturae si- 

 mul componat ; veluti foedera seorsum, seorsum mandata, literas 

 ab exteris, literas domesticas, et similia, seorsum omnia : contra, 

 in scrinio aliquo particular! illas simul componit, quas, licet 

 diversi generis sunt, simul tamen usui fore existimet. Sic ni- 

 mirum, in hoc universali scientiae repositorio, nobis pro natura 

 rerum ipsarum partitiones erant instituendae ; cum tamen, si 

 particularis aliqua scientia fuisset pertractanda, partitiones fu- 

 issemus secuti usui et praxi potius accommodatas. Altera ne- 

 cessitas partitiones mutandi est, quia Desideratorum ad scientias 

 adjectio, et eorum cum reliquis in integrum corpus redactio, 

 etiam, per consequentiam, scientiarum ipsarum partitiones 

 transtulit. Nam (demonstrationis gratia), esto quod artes quae 

 habentur rationem habeant numeri 15, adjectis autem Desi- 

 deratis numeri 20. Dico quod partes numeri 15, non sunt 

 eaedem partes quae numeri 20. Nam partes numeri 15, 

 sunt 3 et 5 ; partes vero numeri 20 sunt 2, 4, 5, 

 et 10. Itaque patet, quod haec aliter 

 fieri non potuerint. Atque de 

 Scientiis Logicis haec 

 dicta sint. 



